**PESNIŠKA SREDSTVA/FIGURE**

**1. soglasniški stik/aliteracija**: ponavljanje istega soglasnika na začetku dveh ali več zaporednih besed

»na zid z zidú« (Menart: Kmečka balada)

**2. rima**: zvočno ujemanje glasov od zadnjega naglašenega zloga naprej

* zaporedna (a a b b): »Ponosno Gubec jim stoji. / Molče on govori z očmi! // Poglejte smeli mu klobuk! / Ni li posavski to hajduk?« (Aškerc: Kronanje v Zagrebu)
* prestopna (a b a b): »Zdaj hiša je brez gospodarja / in brez sinu. / Praded se snaho grênko pogovarja / na zid z zidú.« (Menart: Kmečka balada)
* oklepajoča (a b b a): »Poet tvoj nov Slovencem venec vije, / Ran mojih bo spomin in tvoje hvale, / Iz srca svoje so kali pognale / Mokrocveteče rož'ce poezije.« (Prešeren: Magistrale)

**3. podobnoglasje/onomatopoija**: posnemanje naravnih glasov ali drugih zvokov s človeškimi glasovi, da bi dosegli živo slušno predstavo

»Ropoče boben gor in dol / po ulicah, ko še nikol« (Aškerc: Kronanje v Zagrebu)

**4. ponavljanje**

* podvojitev/geminacija: ponavljanje iste besede v istem verzu

»Le vlec, le vlec, veter hladan« (Ljudska: Galjot)

* anafora: ponavljanje istih besed na začetku zaporednih verzov

»da b še enkrat na suhem stal, / de b še enkrat prišel na dom« (Ljudska: Galjot)

* epifora: ponavljanje istih besed na koncu verza

»na kraj morjá širocega. / Pri kraj morja širocega« (Ljudska: Galjot)

* anadiploza: zadnja beseda v verzu se ponovi na začetku naslednjega verza

»zvonovi zagrebški pojo, / pojo, da še nikdar tako« (Aškerc: Kronanje v Zagrebu)

**5. uporaba neknjižnega jezika**

* pogovorni jezik
* narečni jezik
* starinske besede
* pomanjševalnice (galejica, torbica, ribice – Ljudska: Galjot)

**6. primera/komparacija**: primerja dve stvari, pojava zaradi neke skupne lastnosti, podobnosti, ki zares obstaja ali se tako zdi le avtorju, prepoznamo jo po vezniku *ko/kot/kakor*

»Ropoče boben gor in dol / po ulicah, ko še nikol« (Aškerc: Kronanje v Zagrebu)

**7. okrasni pridevek**: pridevnik, ki poudari slikovitost, barvitost podobe pri samostalniku

»Poslednji žarek krvaveče / čez mizo gré« (Menart: Kmečka balada)

**8. poosebitev/personifikacija**: poosebi živali, neživa bitja, reči, pojave, pojme tako, da jim pripiše človeške lastnosti

»zvonovi zagrebški pojo« (Aškerc: Kronanje v Zagrebu)

**9. preimenovanje/metonimija**: zamenjava dveh predmetov ali pojmov, ki sta v neki medsebojni zvezi

»grunt je brez rok« (Menart: Kmečka balada)

**10. retorično vprašanje**: vprašanje, kjer je odgovor že vnaprej znan, odgovora na vprašanje ne pričakujemo

»Ni li posavski to hajduk?« (Aškerc: Kronanje v Zagrebu)

**11. nagovor/apostrofa**: nagovarjanje prisotne, odsotne ali umrle osebe

»Kaj pa je tebi, ljuba hči« (Golia: Grajski vrtnar)

**12. inverzija/obrnjen besedni red**

»Iz njenega srca vzcvetela / je roža rdeča« (Golia: Grajski vrtnar)

**13. pretiravanje/hiperbola**

»Molče on govori z očmi!« (Aškerc: Kronanje v Zagrebu)

**14. vzklik/eksklamacija**: nastane kot posledica močnega ustvarjalčevega občutja, duševnega pretresa

»Za njó moj duh vas spremlja v bran!« (Aškerc: Kronanje v Zagrebu)